RRR to 83 and Maidaan RRR മുതല് മൈദാന് വരെ ബോളിവുഡില് വരാനിരിക്കുന്ന വമ്ബന് സിനിമകള് കോവിഡിനെ തുടര്ന്നുള്ള പ്രതിസന്ധിക്ക് ശേഷം ബോളിവുഡില് ഇനി വരാനുള്ളത് ബിഗ് ബജറ്റ് സിനിമകളുടെ കാലമാണ്. പത്തോളം ബിഗ് ബജറ്റ് ചിത്രങ്ങളാണ് ബോളിവുഡില് പുറത്തിറങ്ങാനുള്ളത്. കോടികള് മുതല്മുടക്കില് ഒരുക്കിയ പിരീഡ് ഡ്രാമ, ബയോപിക്ക് ചിത്രങ്ങളാണ് ഇതില് ശ്രദ്ധേയം. ബാഹുബലിക്ക് ശേഷം എസ്എസ് രാജമൗലിയുടെ ബ്രഹ്മാണ്ഡ ചിത്രമാണ് ആര്ആര്ആര്. ബോളിവുഡിലടക്കം ബാഹുബലിയുണ്ടാക്കിയ തരംഗം തന്നെയാണ് ആര്ആര്ആറിന്റെ ഹൈലൈറ്റ്. ആലിയ ഭട്ടാണ് ചിത്രത്തില് തെന്നിന്ത്യന് സൂപ്പര് താരങ്ങളായ രാം ചരണിനും ജൂനിയര് എന്ടിആറിനുമൊപ്പം എത്തുന്നത്. ഇന്ത്യന് ഫുട്ബോള് ടീമിനെ വാര്ത്തെടുക്കുന്നതില് നിര്ണായക പങ്കുവഹിച്ച സയ്യിദ് അബ്ദുല് റഹ്മാന്റെ ജീവിത കഥ പറയുന്ന ചിത്രമാണ് മൈദാന്. 1950 കളുടെ തുടക്കം മുതല് 1960 വരെ ഇന്ത്യന് ടീമിനെ വാര്ത്തെടുത്ത ഇതിഹാസ ഫുട്ബോള് താരമായി ബിഗ് സ്ക്രീനില് എത്തുന്നത് അജയ് ദേവഗണ് ആണ്. ബാഹുബലിക്ക് ശേഷം പ്രഭാസിന്റെ ആരാധകര് കാത്തിരിക്കുന്ന ചിത്രമാണ് ആദിപുരുഷ്. ഓം റൗട്ട് സംവിധാനം ചെയ്യുന്ന ചിത്രം രാമായണ കഥയെ ആസ്പദമാക്കിയാണ് എടുത്തിരിക്കുന്നത്. സയ്ഫ് അലി ഖാനും ചിത്രത്തില് പ്രധാന വേഷത്തില് എത്തുന്നു. ബോളിവുഡില് ഒരുക്കിയ ചിത്രം തെലുങ്ക് അടക്കമുള്ള ദക്ഷിണേന്ത്യന് ഭാഷകളിലും പുറത്തിറങ്ങും. ഹോളിവുഡ് ക്ലാസ് ഫോറസ്റ്റ് ഗമ്ബിന്റെ ഹിന്ദി പതിപ്പാണ് ലാല് സിംഗ് ഛദ്ദ. ആമിര് ഖാന് ആണ് ചിത്രത്തില് പ്രധാന വേഷത്തില് എത്തുന്നത്. ഫോറസ്റ്റ് ഗമ്ബ് എന്ന നോവലിനെ ആസ്പദമാക്കി എടുത്ത ചിത്രത്തില് ടോം ഹാങ്ക്സ് അവതരിപ്പിച്ച കഥാപാത്രമാണ് ഹിന്ദിയില് ആമിര് ഖാന് ചെയ്യുന്നത്. 1960 കളിലേയും 70 കളിലേയും യുദ്ധകാല പശ്ചാത്തലത്തില് ഒരുക്കിയ ചിത്രമാണ് ഇക്കീസ്. വരുണ് ധവാനാണ് ചിത്രത്തില് പ്രധാന കഥാപാത്രത്തെ അവതരിപ്പിക്കുന്നത്. ഇന്ത്യപാക് യുദ്ധത്തില് കൊല്ലപ്പെട്ട അരുണ് കേദാര്പാലിനെ കുറിച്ചാണ് ചിത്രം. ഇന്ത്യന് സൈന്യത്തിലെ ഏറ്റവും ധീരനായ പട്ടാളക്കാരനായാണ് സെക്കന്റ് ലെഫ്റ്റണന്റ് അരുണ് കേദാര്പാല് വിശേഷിപ്പിക്കപ്പെടുന്നത്. അടുത്ത വര്ഷം പുറത്തിറങ്ങുന്ന ചിത്രം സംവിധാനം ചെയ്യുന്നത് ശ്രീറാം രാഘവനാണ്. ആലിയ ഭട്ടിനെ പ്രധാനവേഷത്തില് അവതരിപ്പിച്ച് സഞ്ജയ് ലീല ബന്സാലി ഒരുക്കുന്ന ചിത്രമാണ് ഗംഗുഭായ് ഗംഗുഭായ് കത്തിയാവാഡി. റെഡ് സ്ട്രീറ്റില് നിന്ന് രാഷ്ട്രീയത്തിലേക്ക് എത്തിയ ഗംഗുഭായിടെ കഥയാണ് ചിത്രം പറയുന്നത്. പൃഥ്വിരാജ് ചൗഹാന് രാജാവായി അക്ഷയ് കുമാര് എത്തുന്ന ചിത്രമാണ് പൃഥ്വിരാജ്. 20200 ലാണ് ചിത്രം പുറത്തിറങ്ങുന്നത്. മണിരത്നം ചിത്രം പൊന്നിയന് ശെല്ലമാണ് പ്രതീക്ഷയേകുന്ന മറ്റൊരു ചിത്രം. വമ്ബന് താരനിരയെ അണിനിരത്തി ഒരുക്കുന്ന ചിത്രം രണ്ട് ഭാഗങ്ങളായാണ് പുറത്തിറങ്ങുക. തെക്കേ ഇന്ത്യയില് ക്രി.വ. 13ആം നൂറ്റാണ്ടുവരെ ഭരണം നടത്തിയ തമിഴ് സാമ്രാജ്യത്തിലെ ഏറ്റവും പ്രസിദ്ധനും കലിംഗം മുതല് ശ്രീലങ്ക വരെയുള്ള ഭൂഭാഗങ്ങളുടെ അധിപനുമായിരുന്ന അരുള്മൊഴി വര്മനെ കേന്ദ്രീകരിച്ചാണ് ചിത്രം ഒരുക്കുന്നത്. വിക്രം, ജയം രവി, കാര്ത്തി, തൃഷ, ഐശ്വര്യ റായ്, ശരത് കുമാര്, ഐശ്വര്യ ലക്ഷ്മി, ജയറാം, തുടങ്ങി വമ്ബന് താരനിരയാണ് ചിത്രത്തിലുള്ളത്. സ്വാതന്ത്ര്യത്തിന് മുമ്ബുള്ള ഇന്ത്യന് പശ്ചാത്തലത്തില് ഒരുക്കുന്ന ഷംശേരയില് റണ്ബീര് കപൂറാണ് നായകന്. വാണി കപൂര് ആണ് ചിത്രത്തിലെ നായിക. മുന് ഇന്ത്യന് ക്രിക്കറ്റ് ടീം ക്യാപ്റ്റന് കപില് ദേവിനെ കുറിച്ചുള്ള 83 യില് റണ്വീര് സിംഗ് ആണ് കപില് ദേവായി വേഷമിടുന്നത്. ഈ വര്ഷം ക്രിസ്മസിന് പുറത്തിറങ്ങുമെന്ന് പ്രതീക്ഷിക്കുന്ന ചിത്രത്തില് ദീപിക പദുകോണ് ആണ് കപില് ദേവിന്റെ ഭാര്യയുടെ വേഷം അവതരിപ്പിക്കുന്നത്.